194 
gaa fra Bagenden af Tungens Grunddel til Oversiden af Struben, 
musculus retractor linguæ, Tab. XV, Fig. 7, f. Men samme Muskel 
maa ogsaa, saa længe Tungens Bagende ligger bagved dens Be¬ 
fæstelsessted paa Gulas Inderside, kunne tjene som protractor og 
muligt give Tungen, naar den ligger tilbagetrukken i Hvile, saa 
megen Fart fremefter, at et Blodtryk bliver mere eller mindre 
overflødigt. 
Jeg skal dernæst gaa over til den anatomiske Bygning af 
Stenernes Munddele, navnlig deres Underlæbe, men først korteligt 
betegne, hvad jeg forstaar ved Insekternes Underlæbe, og af hvilke 
Dele jeg betragter den som sammensat, og hvad der her skal for- 
staas ved de enkelte Udtryk. 
Insekternes og da navnlig Billernes Underlæbe (labium) bestaar 
af: 1) Hagen, mentum, som med sin Bagrand støder op til og med 
en Hudsøm er forbunden med Forranden af Struben, gula, og 
2) Tungen, lingua, som oftest forbunden med Hagen ved en kor¬ 
tere eller længere Bindehud, membrana conjunctiva, hvorved en vis 
Bevægelighed, Fremskyden, af Tungen bliver mulig. Tungen falder 
i flere Stykker: a) Tungens Grunddel, pars sternalis linguæ, med 
mere eller mindre tydeligt udskilte Palpestammer, stipites palporum. 
Fortil fortsætter Tungen sig som oftest i en kortere eller længere, 
hel eller delt, hudagtig Forlængelse, nemlig b) Tungefligen, ligula. 
Som Lemmer bærer Tungen c) Læbe- eller Tungepalperne, palpi 
labiales, som udgaa fra Enden af de mere eller mindre tydelige 
Palpestammer, stipites palporum; og endelig d) Bitungerne, para- 
glossæ, som ere hudagtige Flige, ofte i Randen med kamstillede 
Børster, som udgaa fra Tungens Side i Forbindelse med Læbepalperne. 
Den midterste Del af Tungen mellem Læbepalperne og disses 
Stammer fremtræder ofte som en særegen stærkt chitiniseret Del, 
pars sternalis linguæ præcipua, og desuden findes ofte, navnlig i 
Tungefligen eller ved dens Rod, større eller mindre chitiniserede 
Plader, laminæ chitineæ. 
Se vi nu paa Tav. XV, Fig. 1, fremstilles her Hovedet af Stenus 
proditor med fremskudt Tunge (c) og Tungeskede o: Bindehud (b) 
